Ilesia d'o Sagrau Corazón de Chesús de Melilla

A **ilesia d'o Sagrau Corazón** ye un templo catolico neorromanico d'a ciudat autonoma espanyola de Melilla. Ye situau en l'ixample modernista, en a plaza de Menéndez Pelayo, y fa parti d'o Conchunto Historico Artistico d'a Ciudat de Melilla, un Bien d'Intrés Cultural.

## Historia
Fue construyida entre 1900 y 1918 seguntes o prochecto de Fernando Guerrero Strachan, estando feita a devantadera o 19 de mayo de 1918. En 1927 ye reparada seguntes prochecto d'Enrique Nieto a causa d'un fuerte temporal.

En 1988, a ilesia d'o Sagrau Corazón cayeba literalment a trozos. No i heba ni campanas y o soniu d'estas se simulaba per megafonía y altavoces. L'empresario melillés Mohand Moh Mohatar s'ufrió a restaurar a ilesia, gracias a la suya gran amistanza con o vicario Santiago Martínez, mosen carismatico a o cargo de qui yera lo templo. Mohatar invirtió mas d'11 millons de pecetas de 1989, emplegaus en meter as campanas, pintar a lesia, renovar a instalación electrica y a megafonía, reparar y barnizar altars, tronos y mobiliario. Encara que lo mas important, como destacó l'alavez vicario Santiago Martínez, estió a construcción d'o Sagrario a la ezquierda de l'altar mayor, y que pa o pai Santiago yera a piedra angular d'a restauración, o punto central d'a renovada ilesia.

Se fació a devantadera d'a reforma d'a ilesia o 2 d'abril de 1989.

## Descripción
Ye construyida en piedra d'a zona y ladriello macizo pa os muros y vueltas.

### Exterior
A frontera prencipal conta con una puerta en arco de meyo punto flanquiada per columnas corintias, sobre la que se sitúa un finestral, con un rosetón, flanquiau per un vano en cada costau, que da paso a una torre, que empecipia en una orla con un campanar en un arco dople, lo d'abaixo, un vano biforo, con una columna en meyo, que remata en un cuerpo compuesto de 4 caras, cadaguna con frontón con una esferas d'o reloch con casalicios sobre o que se sitúa un chapitel piramidal negro.

### Interior
O templo ye de planta basilical, con tres naus de 500 metros cuadraus y con capacidat pa 2000 personas. A nau central mas ampla y alta que las laterals, con una vuelta de canyón con arcos formers en a que s'ubren oculos. Esta nau desemboca en un ábside semicircular. As columnas son d'orden corintio y os muros son tractaus de forma que imitan a piedra picada.

## Galería d'imáchens

Imachen:Interior_de_la_iglesia_del_Sagrado_Corazón_en_Melilla.jpg|Nau
Imachen:Nave_de_la_Iglesia_parroquial_del_Sagrado_Corazón_de_Jesús_(Melilla).jpg|Nau
Imachen:Puerta,_Iglesia_parroquial_del_Sagrado_Corazón_de_Jesús_(Melilla).jpg|Puerta
Imachen:Órgano,_Iglesia_parroquial_del_Sagrado_Corazón_de_Jesús_(Melilla).jpg|Organo
Imachen:Cristo_de_a_Vera_Cruz_Socorro,_en_la_Iglesia_parroquial_del_Sagrado_Corazón_de_Jesús_(Melilla).jpg|Cristo d'a Vera Cruz
Imachen:Cristo_del_Socorro,_en_la_Iglesia_parroquial_del_Sagrado_Corazón_de_Jesús_(Melilla).jpg|Cristo d'o Socorro
Imachen:Virgen_de_las_Angustias,_Iglesia_parroquial_del_Sagrado_Corazón_de_Jesús_(Melilla).jpg|Virchen d'as Angunias
Imachen:Virgen_de_los_Desamparados,_Iglesia_parroquial_del_Sagrado_Corazón_de_Jesús_(Melilla).jpg|Virchen d'os Desemparaus
Imachen:Virgen_del_Carmen,_Iglesia_parroquial_del_Sagrado_Corazón_de_Jesús_(Melilla).jpg|Virchen d'o Carmen
Imachen:Retablo_de_San_José,_Iglesia_parroquial_del_Sagrado_Corazón_de_Jesús_(Melilla).jpg|Retablo de Sant Chusé
Imachen:Retablo_de_San_José,_Iglesia_parroquial_del_Sagrado_Corazón_de_Jesús_(Melilla)_7.jpg|Retablo de Sant Chusé
Imachen:Altar_de_Nuestra_Señora_del_Perpetuo_Socorro,_Iglesia_parroquial_del_Sagrado_Corazón_de_Jesús_(Melilla).jpg|Altar de Nuestra Sinyora d'o Perpetuo Socorro
Imachen:Altar_Mayor,_Iglesia_parroquial_del_Sagrado_Corazón_de_Jesús_(Melilla).jpg|Altar Mayor
Imachen:Capilla_del_Sagrario,_Iglesia_parroquial_del_Sagrado_Corazón_de_Jesús_(Melilla).jpg|Capiella d'o Sagrario
Imachen:Retablo_de_la_Inmaculada,_Iglesia_parroquial_del_Sagrado_Corazón_de_Jesús_(Melilla).jpg|Retablo d'a Immaculada


## Referencias